I oktober 2006 kom det ut informasjon om et «nytt» band. Tony Iommi, Geezer Butler og Ronnie James Dio skulle gå sammen for å turnere under navnet Heaven & Hell (tatt fra Black Sabbath albumet med Dio på vokal). Opprinnelig var det trodd at Bill Ward skulle spille trommer på denne turneen, men han bestemte seg for å la være og ville heller spille inn nytt album med den Black Sabbath-oppstillingen og turnere med dem. Isteden skulle tidligere Black Sabbath-trommeslager Vinny Appice delta i Heaven and Hell-prosjektet. I sammenheng med utgivelsen av det nye Black Sabbath samlealbumet skulle oppstillingen spille inn tre nye sanger sammen. Bandet reiste på verdensturne og dobbelt-CD og DVD-en ble utgitt i 2007, og studioalbumet ble utgitt i 2009. Heaven & Hell spilte sammen til Dios død i 2010.